पाएं अपने शहर की ताज़ा ख़बरें और फ्री ई-पेपरडाउनलोड करें
जेल से मांगी गयी बिल्डर से तीन करोड़ की रंगदारी:
पटना। बेऊर जेल में बंद अपराधियों ने पटना के एक बिलडर जितेंद्र यादव से तीन करोड़ रुपये की रंगदारी नहीं देने पर जान से मारने की धमकी दी है। एसएसपी मनु महराज के निर्देश पर गुरुवार की रात स्थानीय जक्कनपुर थाने
में बिल्डर ने प्राथमिकी दर्ज करा दी। बिल्डर ने बताया है कि बेऊर जेल में बंद अजय वर्मा, आफताब सहित दूसरे बदमाश उससे तीन करोड़ रुपये रंगदारी देने की मांग कर रहे हैं। उन्होंने यह भी धमकी दी है कि पैसा नहीं मिलने
पर अंजाम बुरा होगा। जितेंद्र ने बताया कि बदमाशों ने उसके मोबाइल पर फोन कर रंगदारी मांगी। इधर, पुलिस ने मामले की छानबीन शुरू कर दी है। यह भी पता किया जा रहा है कि बार-बार छापेमारी के बावजूद बेऊर जेल के अंदर मोबाइल कैसे पहुंच जा रहा है? इसमें जेल प्रशासन की बदमाशों के साथ मिलीभगत की बात कही जा रही है।
ट्रक-ट्रैक्टर की टक्कर में चार की गयी जान:
पटना। पूर्णिया के वायसी में डंगराहा पुल पर ट्रक और ट्रैक्टर की टक्कर में मौके पर चार लोगों की मौत हो गयी। बताया जाता है कि पुल पर आमने-सामने की टक्कर के बाद एनएच पर जाम लग गया। हादसे के बाद ट्रक का ड्राइवर फरार हो गया। पुलिस ने चारों शवों को कब्जे में ले लिया है और उनके परिजनों से संपर्क करने की कोशिश की जा रही है।
तीन बच्चों सहित महिला ट्रेन से कटी:
पटना। मुजफ्फरपुर में एक महिला अपने तीन बच्चों के साथ ट्रेन के सामने कूद गयी। चारों की मौत घटनास्थल पर ही हो गयी। यह घटना मुजफ्फरपुर-रक्सौल मार्ग पर बाल्मीके पास की है। मौके पर जीआरपी और स्थानीय थाने की पुलिस पहुंच गयी है। हालांकि महिला या बच्चों की पहचान अब तक नहीं हो सकी है। पुलिस आसपास के लोगों से पहचान के लिए संपर्क कर रही है।
गोली मार रिटायर्ड फौजी की हत्या:
पटना। बक्सर के मित्र कॉलोनी में आज अपराधियों के रिटायर्ड फौजी सुशील ठाकुर की गोली मारकर हत्या कर दी। त्या के कारणों का पता नहीं चल पाया है। स्थानीय लोग किसी दुश्मनी से भी इंकार कर रहे हैं। बताया जाता है कि अपराधी मोटर साइकिल से आये और सुशील ठाकुर के सिर में गोली मार दी। मौके पर ही उनकी मौत हो गयी। इस घटना के बाद स्थानीय लोग बेहद गुस्से में हैं।
सात वर्षीय बच्ची की हत्या से सनसनी:
पटना। पटना के जक्कनपुर थाना क्षेत्र के इंदिरा नगर रोड नंबर आठ से सात वर्षीय बच्ची प्रेरणा का शव मिलने से सनसनी फैल गई। प्रेरणा का शव उसकी फुआ के घर की टंकी के पास छिपा कर रखा हुआ था। प्रेरणा कुछ दिनों पहले अपनी फुआ के यहां रहने के लिए आई थी। गुरुवार को उसे अपने घर वापस जाना था। तैयार होने के क्रम में जब स्नान करने की बारी आई तो प्रेरणा बाथरूम से निकल गई। काफी खोजबीन करने पर प्रेरणा का पता नहीं चला तो पुलिस में शिकायत में की गई। खोजबीन में प्रेरणा का शव घर में टंकी के पास मिला। प्रेरणा का शव पूरी तरह पानी में भींगा हुआ था। पुलिस के मुताबिक प्रेरणा की मौत पानी में डूबने से हुई लगती है। लेकिन उसे पानी से बाहर किसने निकाला और छिपाया क्यों यह रहस्य बना हुआ है। दूसरी तरफ घरवालों ने दुष्कर्म की आशंका व्यक्त की है। पुलिस अधिकारी मामले की जांच की बात कह रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn